Lav et referat af nedenstående tekst:

Tekst:
VM i Standup paddle, der blev afviklet i Vorupør og København i september var så godt et arrangement, at det nu er indstillet til World Paddle Award i kategorien 2017 Industry Professional Award, skriver limfjordupdate.dk. Med 286 atleter fra 42 lande var der tale om det største VM nogensinde. Det hedder blandt andet i indstillingen, at VM i CopenColdHawaii blev afviklet til perfektion og, at arrangørerne skabte et VM af en karakter, der aldrig er set før. Både når det gælder den sportslige, men også den underholdningsmæssige del for atleter og tilskuere. Der var ganske enkelt tale om nogle af de bedste verdensskaber nogensinde, lyder det i indstillingen. Også Klitmøller-surferen Casper Steinfath er indstillet – iøvrigt til prisen 2017 Sportsman of the Year award. Priserne uddeles den 24. februar næste år i Silkeborg, skriver limfjordupdate.dk.

Referat:
VM i SUP i Vorupør og København og Klitmøller-surferen Casper Steinfath er begge blevet indstillet til prominente priser efter indsatsen i september.